વડોદરા શહેરના સમા સ્પોર્ટસ કોમ્પ્લેક્સમાં ખેલ મહાકુંભ અંતર્ગત રાજ્ય કક્ષાની કરાટે સ્પર્ધાનો પ્રારંભ થયો હતો. મોડાસાની પ્રાથર્ના વિદ્યાલય અને અંકલેશ્વરની એસેન્ટ સ્કુલના બાળકોની ટીમો ઘરે પરત જવા માટે નીકળી હતી. ત્યારે બંને કારના ડ્રાઈવરો અને એક કોચે બાળકોને રાહ જોવાનું જણાવ્યું હતું. પણ સ્થાનિકો યુવકોને તેમના નશો કર્યોની જાણ થતા તેઓએ પોલીસને જાણ કરી હતી. પોલીસે પરિસ્થિતિની ગંભીરતા સમજીને તુરંત ઘટના સ્થળે પહોંચી બાળકો માટે અલગ અલગ વાહનો તથા યોગ્ય ડ્રાઇવરની વ્યવસ્થા કરી હતી. જે બાદ પોલીસે કરાટે ટીમના કોચ અલ્પેશ પરમાર તેમજ બંને કારના ડ્રાઈવરો મનહર કાળુસિંહ રાઠોડ અને રીતેષ અમૃતલાલ શ્રીમાળીને ઝડપી પાડ્યા હતા.